section_heading: Igračka karijera
paragraph_text: Bio je vratar zagrebačkog HAŠK-a čiji je član postao 1906. godine. Prvi javni nastup za seniorsku momčad imao je 1908. godine u Koprivnici kada je kao pričuvni vratar ušao u igru i izvrsno branio protiv mađarskog BEAC-a. Od 1909. godine postao je stalni vratar prve momčadi. S HAŠK-om je osvojio naslov prvaka Hrvatske i Slavonije u sezoni 1912./13. Početkom Prvog svjetskog rata završava vratarsku karijeru.